गठबन्धन
गठबन्धन भनेको एक समान उद्देश्य र कारणले केहि व्यक्ति वा समूह एक साथ संयुक्त सहयोग दिएर कुनै कार्य गर्नु हो। गठबन्धनहरू अस्थायी वा परिस्थिति अनुसार बन्न सक्छन् । यसको कार्य मुख्यतः एक प्रकारको हुन्छ।

राजनीति र सरकार 

गठबन्धन सरकार,  संसदीय प्रणालीमा, एक भन्दा धेरै पार्टीहरूको गठबन्धनबाट बनेको सरकार हो। पार्टीहरूको गठबन्धनलाई एक चुनावी औजार मानिन्छ। क्याम्ब्रिज शब्दकोशमा "आम रुपमा एक सिमित समयको लागि, कुनै विशेष प्रायोजनको लागि विभिन्न राजनीतिक दल वा समुहको मिलन" लाई गठबन्धनको रुपमा परिभाषित गरिएको छ।

संविधानसभा निर्वाचन,२०७० पछि नेपालमा देखिएका राजनैतिक गठबन्धनहरू 
नेपालको राजनीतिमा केही स्वार्थका का लागि गठबन्धन बन्ने र केहि समयपछि टुक्रने प्रवृति देखिरहेको छ। आफू विरुद्ध बनेको गठबन्धनलाई अप्राकृतिक गठबन्धन, अनैतिक गठबन्धन भनेर गाली गर्ने अभ्यास पनि देखिन्छ।

अर्थशास्त्र
अर्थशास्त्रमा गठबन्धन ग्राहकको विश्वास बढाउने उद्देश्यले कयौं ठूला कम्पनी एक अर्काको सहयोग गरेर गठबन्धन बनाउछन्। ।यसबाट ग्राहकको उक्त कम्पनी माथि बिश्वास बढ्छ र त्यही विश्वासबाअत कम्पनीले अधिक लाभ कमाउन सक्छ। उदाहरणको लागि यदि दुई कम्पनीमा एक ग्राहकको विश्वास एक कम्पनीमा र अर्को ग्राहकको विश्वास दोश्रो कम्पनीमा छ भने , दुबै कम्पनी गठबन्धन गरेर दुबै ग्राहकको विश्वास उक्त गठबन्धन प्रति हुन्छ।

उदाहरण:
 स्टार अलायन्स

सेना
कुनै अभियानको लागि दुई वा दुउई भन्दा धेरै सैन्य बलहरूको गठबन्धन बन्न सक्छ जसमा सबै एउटै कुरा मान्न तयार हुन्छन् ।

उदाहरण:
 नेटो

सामाजिक समूह
एक अनुसन्धानबाट पत्ता लाग्यो कि सामाजिक समूह जुन सुकै प्रकारको गठबन्धन अपनाउछ।

यो पनि हेर्नुहोस्
 अल्पमत सरकार
बहुमतको सरकार

सन्दर्भ सामग्रीहरू

गठबन्धन